als_Latn dik_Latn sag_Latn
Fituesi i Kupës së Maqedonisë në futboll, skuadra e Renovës, po përgatitet maksimalisht për garat e Europa Ligë-s. “Gipspunuesit” kanë disa ditë që stërvitjet e tyre janë duke i zhvilluar në qendrën sportive në Ohër, ndërkohë që të mërkurën kanë zhvilluar edhe ndeshje kontrolluese me ekipin shqiptar Flamurtarin.
Ndeshja ishte testuese për të parë formën momentale të futbollistëve nga të dyja ekipet, ndërsa që rezultati përfundimtar ishte 1:0 në të mirë të ekipit të Renovës. Golin e vetëm në këtë ndeshje e shënoi Jançevski nga penaltia. “Ishte një ndeshje kontrolluese ku provuam disa taktika të reja. Në lojë u inkuadruan të gjithë futbollistët dhe të njëjtit dhanë më të mirën në fushë. Rezultati nuk ishte edhe aq i rëndësishëm edhe pse fituam me rezultat minimal 1:0”, deklaroi ndihmës trajneri i ekipit, Bujar Islami.
Ndryshe, ai shtoi se me 27 qershor do të zhvillojnë edhe një ndeshje kontrolluese, kësaj kundër Metalurgut, skuadër kjo e cila poashtu përgatitjet është duke i zhvilluar në Ohër. Sa i përket përforcimeve në ekip, deri më tani skuadra shqiptare nuk ka afruar asnjë lojtar. Por nga ana tjetër, s’ka as largime nga ky ekip, kështu që pritet që ekipi i “gipsunuesve” edhe në stinorin e ardhshëm në fushë të paraqitet kryesisht me skeletin e njejtë të futbollistëve që luajtën në sezonin e kaluar.
You must be logged in to post a comment Login
als_Latn als_Latn als_Latn eng_Latn